Hvitevare

Hvitevarer er en samlebetegnelse for kjøkkenapparater som kjøleskap, frysebokser, komfyrer, kjøkkenvifter; videre vaskemaskiner, tørketromler og tørkeskap, og så videre. Uttrykket oppsto fordi disse apparatene i tiden etter den annen verdenskrig nesten utelukkende hadde blitt fremstilt av hvit-emaljert stål eller jern. Betegnelsen brukes særlig i elektroforretninger, til forskjell fra brunevarer, som er elektriske lydanlegg, radio- og fjernsynsapparater og liknende. 

I Norge kan man, av miljømessige hensyn, levere utrangerte hvitevarer til alle som forhandler denne type produkter, uten krav om nykjøp. Retur- og gjenvinningsordningen finansieres med en egen miljøavgift på alle såkalte EE-produkter.Forskrift om endring i forskrift om gjenvinning og behandling av avfall (avfallsforskriften).

Betegnelsen hvitevare har skiftet betydning de senere årene, og ble tidligere brukt om ufargede tekstiler, som for eksempel sengetøy.

Se også
 Brunevarer
 Kortevarer
 Ceced

 Referanser 

Kategori:Elektrisk husholdningsutstyr

nl:Huishoudelijke apparatuur
en:Major appliance